पाएं अपने शहर की ताज़ा ख़बरें और फ्री ई-पेपरडाउनलोड करें
राजकोट (गुजरात)। गुजरात माध्यमिक और उच्चतर माध्यमिक शिक्षण बोर्ड द्वारा गत मार्च में हुई 12वीं कक्षा के परिणाम आज घोषित कर दिए गए। परिणामों में अनेक विद्यार्थियों के सपने साकार हुए। बोर्ड के सभी टॉपर्स की सफलता के पीछे उनका अथाह परिश्रम और परिवार का समर्थन भी काम करता है। कोई अच्छे परिणाम लाए तो हम कहते हैं कि उसकी मेहतन रंग लाई, लेकिन कुछ टॉपर्स के बारे में यह जानना वाकई महत्वपूर्ण होता है कि वह किन परिस्थितियों का सामना करते हुए सफल हुआ।
कुछ ऐसा ही मामला राजकोट शहर में रहने वाली भारती नामक इस छात्रा (तस्वीर में) से जुड़ा हुआ। भारती की सफलता के पीछे उसकी अथाह मेहनत इसलिए भी मायने रखती है कि उसके पिता लवजीभाई भलसोड ईंटों के भट्टे में काम करने वाले मजदूर हैं।
भारती ने 12वीं बोर्ड के एग्जाम में 99.85 प्रतिशत अंक हासिल कर अपने पिता व पूरे परिवार के दिल को कितना सुकून पहुंचाया है, इसका अंदाजा आसानी से लगाया जा सकता है।
आगे पढ़ें, एक अन्य मजदूर की बेटी के बारे में ..
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn